— Усе мы былі трошкі хуліганкамі ў дзяцінстве, я не выключэнне. У тыя часы я таксама заўсёды займалася спортам: лёгкая атлетыка, баскетбол, лыжы і нават хакей. У дзяцінстве заўсёды гуляла ў футбол з пацанамі ў двары, і часта, калі нейкае дэрбі сярод раёнаў, клікалі мяне. Жаночай каманды ў горадзе не было, я жыла ў Дзятлаве (Гродзенская вобласць), таму трэніравалася з пацанамі. Але ў мяне не было такога, каб я дакладна абрала нейкі від спорту, займалася ўсюды пакрыху: у якім відзе спорту праходзілі спаборніцтвы, там і ўдзельнічала. Калі бегаць, то буду бегаць, калі скакаць, то буду скакаць. Але душа ляжала больш да футбола, усюды, дзе быў футбол, там была і я.